Άγιος Δημήτριος Αττικής

Ο Άγιος Δημήτριος, επίσης γνωστός ως Μπραχάμι, είναι μέρος του Νότιου τομέα της Αθήνας. Έχει έκταση 5.364 στρέμματα, μόνιμο πληθυσμό 71.747 κατοίκους, βάσει της απογραφής του 2021, ενώ ο πραγματικός πληθυσμός της πόλης, εκτιμάται ότι ξεπερνάει τις 85.000, και πυκνότητα μόνιμου πληθυσμού 13.537,16 κατοίκους ανά τετραγωνικό χιλιόμετρο. Ένα σημαντικό χαρακτηριστικό της πόλης αποτελεί το ρέμα Πικροδάφνης, που έχει χαρακτηρισθεί ως τόπος ιδιαίτερου περιβαλλοντικού κάλλους και καταβάλλεται προσπάθεια για την ανάπλασή του.

Ιστορικά στοιχεία
Ο οικισμός που αναπτύχθηκε γύρω από την εκκλησία του Αγίου Δημητρίου ήταν ο αρχικός ιστός του χωριού του Μπραχαμίου την περίοδο του Μεσοπολέμου. 

Στην Τουρκοκρατία, αλλά και έπειτα από την απελευθέρωση, όλος ο Άλιμος, και όχι μόνο, ήταν ένα απέραντο κτήμα. Η αρχή του ήταν στον Άη Γιάννη τον Καρέα και εκτείνονταν έως το Καβούρι. Η περιοχή, συμπεριλαμβανομένου και του γεωργικού χωριού, ανήκε στον Μπραχάμ πασά – από τον οποίο ο Άγιος Δημήτριος λέγεται και Μπραχάμι -  και στον Χασάν πασά, από τον οποίο προήλθε η ονομασία Χασάνι. Όλο αυτό το κτήμα διαιρέθηκε σε αγροτεμάχια, τα οποία ο δήμος της Αθήνας, στον οποίο και ανήκε, δώρισε ή πούλησε. Αυτό είχε ως αποτέλεσμα να δημιουργηθούν διάφοροι οικισμοί. 

Η Κοινότητα του Μπραχαμίου ιδρύθηκε το 1925. Μέχρι τότε το χωριό Μπραχάμι ανήκε στο δήμο Αθηναίων. Με Διάταγμα του 1925, το Μπραχάμι αυτονομήθηκε διοικητικά από το δήμο Αθηναίων και αποτέλεσε κοινότητα που περιλάμβανε τους συνοικισμούς Μπραχαμίου, Αγίας Βαρβάρας , Κατσιποδίου (Δάφνης σήμερα), Πικροδάφνης και Αγίου Κοσμά. Το 1928 η κοινότητα μετονομάστηκε σε Αγίου Δημητρίου. Μετατράπηκε σε Δήμο Αγίου Δημητρίου, ο οποίος όμως είχε ως έδρα τη Δάφνη το 1942. 

Το 1947, με το Διάταγμα που εκδόθηκε στις 5 Σεπτεμβρίου 1947, ο συνοικισμός του Αγίου Δημητρίου αποσπάστηκε από το Δήμο Δάφνης και συγκροτήθηκε σε ξεχωριστή ομώνυμη κοινότητα, που συμπεριλάμβανε αποκλειστικά το Μπραχάμι. Η τελική ρύθμιση έγινε το 1963, όταν ο τότε υπουργός Εσωτερικών Γ . Ράλλης στις 15 Μαρτίου ενέκρινε τη μετατροπή της Κοινότητας Αγίου Δημητρίου σε ομώνυμο Δήμο, όπως είναι μέχρι σήμερα.

 Πρόσβαση 
Η πρόσβαση στον Άγιο  Δημήτριο γίνεται με 23 διερχόμενες και τοπικές λεωφορειακές γραμμές, δύο γραμμές δημοτικής συγκοινωνίας, αλλά κυρίως με το Μετρό, τρεις σταθμοί του οποίου (Δάφνη, Άγιος Δημήτριος και Ηλιούπολη), βρίσκονται εντός των ορίων του Δήμου.

 Πληθυσμός 

 Έτος  Πληθυσμός  Διαφορά  Πυκνότητα 1981  51.421  -               10.284 /km² 1991  57.574  6.153 / 11,97%  10.915 /km² 2001  65.173  7.599 / 13,21%  -  2011  70.227 2021  71.147

 Αθλητισμός 
Στον Άγιο Δημήτριο εδρεύουν τα παρακάτω σωματεία:
+ΣωματείοΑθλήματαΊδρυσηΠ.Α.Ο. Αγίου ΔημητρίουΠοδόσφαιρο1928Α.Ο. Θύελλα Αγίου ΔημητρίουΠοδόσφαιρο1966Γ.Σ. Αστέρας Αγίου ΔημητρίουΚαλαθοσφαίριση / Πετοσφαίριση1988Α.Ο. Δάφνη Αγίου ΔημητρίουΚαλαθοσφαίριση / Πετοσφαίριση 1972Α.Ο. Ηρακλής Αγίου ΔημητρίουΠετοσφαίριση / Ποδόσφαιρο Σάλας2013Γ.Σ. Απόλλων Αγίου ΔημητρίουΠετοσφαίριση1996

 Δήμος Αγίου Δημητρίου 

Ο Δήμος Αγίου Δημητρίου ανήκει στην Περιφερειακή Ενότητα Νοτίου Τομέα Αττικής η οποία υπάγεται στην Περιφέρεια Αττικής.

Με την εφαρμογή της νέας διοικητικής διαίρεσης της χώρας κατά το Πρόγραμμα Καλλικράτης το 2011 ουδεμία μεταβολή επήλθε στο Δήμο, σύμφωνα με το άρθρο 1,§ 5.1.Β αυτού.

 Δημοτικές υπηρεσίες 
Ο Δήμος διαθέτει ιδιόκτητο μέγαρο, όπου στεγάζονται οι δημοτικές υπηρεσίες και το δημοτικό θέατρο. Υπάρχουν, επίσης: μεγάλο Δημοτικό Στάδιο, 3 κλειστά γήπεδα μπάσκετ, καθώς επίσης και διάφορα γήπεδα (μπάσκετ, βόλεϊ, τένις) και παιδικές χαρές στις διάφορες γειτονιές, ενώ στην περιοχή της Ραφήνας υπάρχει ιδιόκτητο κατασκηνωτικό κέντρο. 

Στις δραστηριότητες που αναπτύσσονται μέσω των Υπηρεσιών του Δήμου και των Οργανισμών Πολιτισμού, Αθλητισμού, Περιβάλλοντος, Παιδείας και Κοινωνικής Αλληλεγγύης, περιλαμβάνονται: Δημοτικό Ωδείο, Δημοτικές Χορωδίες, Σχολές Χορού, Θεατρικές ομάδες, Φιλαρμονική, Δανειστική Βιβλιοθήκη, Δημοτικά ιατρεία, Τράπεζα Αίματος, Κοινωνικό Παντοπωλείο, Λέσχες Ηλικιωμένων, Παιδικοί Σταθμοί κ.λπ. 

Παράλληλα, έχουν καθιερωθεί ως θεσμοί και διοργανώνονται σε ετήσια βάση οι Πολιτιστικές Εκδηλώσεις του Φθινοπώρου και τα Παναγούλεια. 

Σήμερα ο Δήμος έχει: 18 Νηπιαγωγεία, 19 Δημοτικά Σχολεία, 1 Ειδικό Δημοτικό Σχολείο, 6 Γυμνάσια, 1 Εσπερινό Γυμνάσιο, 1 Τεχνική Επαγγελματική Σχολή, 3 Γενικά Λύκεια, 2 Επαγγελματικά Λύκεια, 1 Εσπερινό Λύκειο, 1 Σχολή Επαγγελματικής κατάρτισης ΑμεΑ και ένα ΙΕΚ. 

Η εμπορική δραστηριότητα, που αναπτύσσεται κυρίως κατά μήκος των μεγάλων οδικών αξόνων (Αγ. Δημητρίου, Παπάγου, Σουλίου κ.λπ.), περιλαμβάνει σχεδόν όλα τα αντικείμενα. Λειτουργούν, επίσης πολλοί αθλητικοί, πολιτιστικοί, εξωραϊστικοί και εθνικοτοπικοί σύλλογοι, καθώς και σύλλογος επαγγελματοβιοτεχνών.

 Γεωγραφικά στοιχεία 
Ο δήμος Αγίου Δημητρίου συνορεύει, ανατολικά, με το Δήμο Ηλιούπολης, δυτικά, με το Δήμο Ν. Σμύρνης, βόρεια, με το Δήμο Δάφνης - Υμηττού και νότια, με τους Δήμους Αλίμου και Π. Φαλήρου. Ανήκει στο Νότιο Τομέα Αθηνών της Περιφέρειας Αττικής.

 Συνοικίες 
Ο Δήμος Αγίου Δημητρίου διαιρείται στις ακόλουθες συνοικίες:
 Παναγίτσα
 Άγιος Δημήτριος (Κέντρο)
 Ηπειρώτικα
 Ασύρματος
 Ανθέων
 Άγιος Βασίλειος
 Ελιά
 Τσουκάλι
 Μεσονήσι
 Σούλι
 Κοψαχείλα
 Σαρωνικός 
 Άνοιξη
 Μοναστήριο - Αγριληός
 Άγιος Κωνσταντίνος
Χαραυγή

 Έμβλημα 
Έμβλημα του Δήμου Αγίου Δημητρίου είναι ο Σωκράτης, ο σπουδαίος Αθηναίος φιλόσοφος.

 Διατελέσαντες Δήμαρχοι 
 Πρόεδροι της Κοινότητας 
Πρόεδροι της Κοινότητας Αγίου Δημητρίου υπήρξαν οι:
Σύντομο ιστορικό του Δήμου, δικτυακός τόπος Δήμου Αγίου Δημητρίου, ανάκτηση 31-8-2014.
Διάρκεια θητείαςΌνομα Σημειώσεις 1925 - 1929 Αναστάσιος Μαλτέζος Ο πρώτος Κοινοτάρχης Μπραχαμίου. Προσέφερε την οικία του προκειμένου να στεγαστεί το κατάστημα της Κοινότητας. Ο γιος του, Ανδρέας, υπήρξε δημοτικός σύμβουλος. Στις μέρες του, η κοινότητα μετονομάστηκε από Μπραχάμι σε Άγιο Δημήτριο. 1929 - 1933 Αλέξανδρος Δ. Τζανέτος 1933 - 1936 Χρήστος Δ. Τρακάδας 1947 - 1949 Κυριάκος Αργ. Στριγγάρης 1949 - 1954 Χρήστος Δ. Τρακάδας 1954 - 1955 Χρήστος Τσορός Ο τελευταίος Πρόεδρος της Κοινότητας.
Διάρκεια θητείαςΌνομαΠοσοστό με το οποίο εξελέγη (έτος εκλογών)Σημειώσεις 1955 - 1959 Ιωάννης Σταμ. Τρακάδας (1917-1982)40,12% (1954) Κέρδισε τις εκλογές του 1954 με τον Προοδευτικό Συνδυασμό. Στα επίσημα αποτελέσματα ο Άγιος Δημήτριος αναφέρεται ως Κοινότητα.Αποτελέσματα Εκλογών Δημοτικών και Κοινοτικών Αρχών κατά Δήμους και Κοινότητας άνω των 2.000 κατοίκων των ετών 1951, 1954 και 1959. Βασίλειον της Ελλάδος. Υπουργείον Εσωτερικών. Διεύθυνσις Μελετών και Τεχν. Εκλογών. Αθήναι: Εθνικόν Τυπογραφείον, 1959. (μέσω της Ψηφιακής Βιβλιοθήκης "Πέργαμος" του ΕΚΠΑ), σελ. 33  1959 - 1964  Στυλιανός Χ. ΔρακάκηςΚέρδισε με 1.635 ψήφους τις εκλογές του 1959 με το συνδυασμό Κοινοτική Ένωσις.σελ. 79Αναφέρεται και πάλι ως Κοινότητα. 1964 -1967Γεώργιος Μπουκογιάννης 40% Επικράτησε του Ιωάννη Τρακάδα, ο οποίος πήρε 30%. Στα επίσημα αποτελέσματα ο Άγιος Δημήτριος αναφέρεται για πρώτη φορά ως Δήμος.Βασίλειον της Ελλάδος. Υπουργείον Εσωτερικών. Διεύθυνσις Εκλογών.Τμήμα Εκλογών.Αθήναι: Εθνικόν Τυπογραφείον, 1965. Ψηφιακή βιβλιοθήκη ΕΚΠΑ, Πέργαμος, σελ. 3.1967 - 1974 Ιωάννης Σταμ. Τρακάδας (1917-1982)Κηδεύτηκε στις 17 Μαΐου 1982. Διορισμένος Αναπληρωτής το 1967 διορίστηκε ο Ευάγγελος Ι. Κατσιμίχας.Επιθεώρησις Τοπικής Αυτοδιοικήσεως, τεύχος ΙΒ΄, Δεκέμβριος 1967, σελ. 1120.  1974 - 1975 Σωκράτης ΛεκέαςΔιορισμένος από την κυβέρνηση εθνικής ενότηταςΦορολογικός δικαστικός 1975 - 1982 Γεώργιος Μπουκογιάννης 64% (1978) στον δεύτερο γύρο Πρώτη εκλογή το 1975, επανεξελέγη το 1978 με το ΚΚΕ.  1983 - 1994  Βασιλική Βερυκάκη (1931-2013) 65,26% (1982)/ 57,64% (1986) / 59,74% (1990)Η πρώτη γυναίκα δήμαρχος στην ιστορία του Αγίου Δημητρίου. Στις εκλογές του 1982 υποστηρίχθηκε από το ΠΑΣΟΚ και το ΚΚΕ Εσ. Πέθανε το 2013 σε ηλικία 82 ετών."Έφυγε" η Βασιλική Βερυκάκη , Ενεργός Δημότης Βορείων Προαστίων, 15-4-2013, ανάκτηση 31-8-2014. 1995 - 2006 Παντελής Ειρηνάκης 52,87% (1994) / 62,40% (1998)/ 55,82% (2002) 2007 - 2010 Νικόλαος Λαζαρόπουλος (19??-2014)Πέθανε ο πρώην δήμαρχος Μπραχαμίου, Νίκος Λαζαρόπουλος , Brahami News, 29 Δεκεμβρίου 2014. 58,10% Κέρδισε τις εκλογές του 2006 επικρατώντας του Παντελή Ειρηνάκη στον δεύτερο γύρο (ο Ειρηνάκης συγκέντρωσε 41,9%).Αποτελέσματα εκλογών, ΕΕΤΑΑ.2011 - 2023
￼Μαρία Ανδρούτσου 61,19% (2010) / 57,29% (2014) / 55,75% (2019)Γεννήθηκε το 1965 και κατάγεται από τη Μεσσηνία και την Αρκαδία. Η δεύτερη γυναίκα δήμαρχος στην ιστορία του Δήμου. Ήταν υποψήφια με το ΠΑΣΟΚ στη Β' Αθήνας στις εκλογές του 2009.Βιογραφικό Μαρίας Ανδρούτσου , eklogika.gr Επανεξελέγη με ποσοστό 55,75% το 2019.2024-σήμεραΣτυλιανός Μαμαλάκης51,01%Γεννήθηκε στην Αθήνα και κατάγεται από το Ρέθυμνο. Σπούδασε στο Τμήμα Μαθηματικών του Πανεπιστημίου Κρήτης και στη συνέχεια εξειδικεύτηκε στον τομέα της Στατιστικής.

Παραπομπές

 Εξωτερικοί σύνδεσμοι 



Κατηγορία:Νότιος Τομέας Αθηνών
Αγιος Δημητριος